**Американският природонаучен музей**Тук има динозаври! Плюс около 36 милиона други неща, от лунни камъни до бразилския топаз „Принцеса“, най-големия шлифован скъпоценен камък в света със своите 21 005 карата. Не пропускайте залата на биоразнообразието или диорамите за живота на животните и на село.

**Сентръл Парк**Създаден между 1859 и 1870 г, със своите 3372-те декара, той е едно градско чудо, оазис на зеленината, обкръжен от всички страни от небостъргачи. Забележителностите включват фонтана „Бетесда“, романтичния ресторант „Лооб Ботхаус“, „Уолман Мемориъл Айс Ринк“, „Шийп Мийдоу“ (Овчата ливада; огромна поляна, на която през лятото лежат одеяло до одеяло събиращите слънчев загар), въртележката с 58 ръчно резбовани кончета и Консерватори Гардън, чудесен резерват в североизточния ъгъл на парка.

**„Емпайър Стейт Билдинг “**Макар да не е най-красивият небостъргач в Ню Йорк (тази титла обикновено се печели от „Крайслер Билдинг“ на 42-ра улица), „Емпайър Стейт Билинг“ е несъмнено най-представителният, извисяващ се на 443 метра над 34-та улица и окъпан през нощта в светлини, подбрани така, че да отразяват сезона.

**Бруклинският мост**Завършен през 1883 г. след 14 години строителство, този масивен висящ мост може би (не) е осмото чудо на света (както твърдят някои), но без съмнение е една от архитектурните перли на Ню Йорк, монументална, но при това изящна икона, която свързва Долен Манхатън с Бруклин.

Източник: <http://www.nasamnatam.com>

<http://www.globalen.bg>